**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 8**

**din 27 ianuarie 2022**

**privind aprobarea participării și a acordului pentru cofinanțare**

**în cadrul proiectului ,,Astronomie și ecologie pentru reducerea**

**abandonului școlar”, prin Programul Operațional Capital Uman (POCU)**

Consiliul Local al municipiului Câmpulung Moldovenesc, întrunit în şedinţa ordinară din data de 27 ianuarie 2022;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 2742 din 26.01.2022;

-Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 2744 din 26.01.2022;

-Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 2745 din 26.01.2022;

-Avizul Comisiei de specialitate a Consiliului Local;

-Adresa Colegiului Silvic Bucovina Câmpulung Moldovenesc nr. 2211/20.01.2022;

-Adresa Școlii Gimnaziale „George Voevidca” Câmpulung Moldovenesc nr. 128/17.01.2022;

-Art. 53 alin. (1) din Legea finanţelor publice locale nr. 273/2006, cu modificările şi completările ulterioare;

-Art. 105 alin. (2) lit. k) din Legea educației naționale nr. 1/2011, cu modificările şi completările ulterioare;

În temeiul art. 129 alin. (2) lit. d) și alin. (7) lit. a), art. 139 alin. (3) lit. a) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

**H O T Ă R Ă Ș T E**:

**Art.1.**(1)Se aprobă participarea Colegiului Silvic Bucovina Câmpulung Moldovenesc, în calitate de partener la proiectul **„Astronomie și ecologie pentru reducerea abandonului școlar”**, prin Programul Operațional Capital Uman(POCU), lider proiect fiind Universitatea „Ștefan cel Mare” Suceava.

(2)Se aprobă contribuția proprie a Municipiului Câmpulung Moldovenesc, cu suma de 3.340 lei, reprezentând cofinanțarea cheltuielilor eligibile ale proiectului **„Astronomie și ecologie pentru reducerea abandonului școlar”**, pentru Colegiul Silvic Bucovina Câmpulung Moldovenesc.

**Art.2.**(1)Se aprobă participarea Școlii Gimnazială George Voevidca Câmpulung Moldovenesc, în calitate de partener la proiectul **„Astronomie și ecologie pentru reducerea abandonului școlar”**, prin Programul Operațional Capital Uman (POCU), lider proiect fiind Universitatea „Ștefan cel Mare” Suceava.

(2)Se aprobă contribuția proprie a Municipiului Câmpulung Moldovenesc, cu suma de 3.340 lei, reprezentând cofinanțarea cheltuielilor eligibile ale proiectului **„Astronomie și ecologie pentru reducerea abandonului școlar”**, pentru Școala Gimnazială „George Voevidca” Câmpulung Moldovenesc.

**Art.3.**Primarul Municipiului Câmpulung Moldovenesc, prin aparatul de specialitate, Colegiul Silvic Bucovina Câmpulung Moldovenesc și Școala Gimnazială „George Voevidca” Câmpulung Moldovenesc vor aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Lițu Nicolae** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |